hotchpotch/miracl-hf-unified huggingface dataset:
Tunturilieko
Tunturilieko ("Diphasiastrum alpinum", aikaisemmin "Lycopodium alpinum", "Diphasium alpinum") on pienikokoinen vuoristoissa ja tundralla kasvava sanikkainen.
Varpumaisen tunturilieon suikertelava varsi kasvaa 30–40 senttimetriä pitkäksi. Päävarresta tiheinä kimppuina nousevat sinivihreät pystyhaarat ovat 3–5 cm pitkiä ja kärkiosiltaan nelisärmäisiä. Lehdet ovat neljänä pitkittäisrivinä. Yläpinnan lehti on pieni ja varrenmyötäinen, alapinnan lehti on pieni ja varrenmyötäinen tai itiölehden kaltainen. Sivulehdet ovat suomumaisia, teräväkärkisiä ja hieman muita lehtiä isompia. Itiötähkät ovat perättömiä ja ovat haarojen kärjissä yksittäin tai pareittain. Kooltaan itiötähkät ovat 1–1,5 cm pitkiä. Itiölehdet ovat kolmiomaisia, suippokärkisiä ja litteäruotisia. Suomessa tunturilieko kukkii kesä-syyskuussa. Lehtivihreätön alkeisvarsikko on yksikotinen, mukulamainen ja tavallisesti maansisäinen.
Tunturilieko risteytyy toisinaan harjukeltalieon ("D. tristachyum") ja keltalieon ("D. complanatum") kanssa.
Tunturiliekoa tavataan pohjoisen pallonpuoliskon vuoristoissa ja tundralla. Euroopassa lajia kasvaa muun muassa Alpeilla, Karpaateilla, Britteinsaarilla, Fennoskandian vuoristo- ja tunturialueilla, Islannissa, Venäjän pohjoisosissa, Uralilla ja Kaukasuksella. Aasian puolella lajia tavataan paikoitellen Pohjois- ja Keski-Siperiassa Tyynelle valtamerelle saakka, ja edelleen Alaskassa, Kalliovuorilla, Itä-Kanadassa sekä Grönlannissa. Suomessa tunturiliekoa on tavattu Kainuusta Itä-Lapin kautta Pohjois-Lappiin. Runsaimmin sitä kasvaa Käsivarren Lapissa. Laji lienee kuitenkin hävinnyt Kainuusta ja on harvinainen Itä-Lapissa.
Tunturilieko kasvaa karuilla tunturikankailla ja lumimailla sekä tunturikoivikoissa. Joskus harvoin lajia tavataan myös kuivissa mäntymetsissä ja kuivilla niityillä.
Pente
Pente oli unkarilainen automerkki jota valmisti budapestiläinen Weiss Manfréd Acél- és Fémművei vuosina 1946–1949.
Se oli kaksiovinen pikkuauto, jonka voimanlähteenä oli taakse sijoitettu 500-kuutioinen, 15-hevosvoimainen kaksitahtimoottori. Joka pyörällä oli erillisjousitus joka oli toteutettu päällekkäisin kolmiotuin ja poikittaisin lehtijousin.
Yritys suunnitteli myös 600-kuutioisella moottorilla varustetun mallin josta oli tarkoitus tulla "Unkarin Volkswagen", mutta projekti päätettiin jäädyttää. Pente-autoja valmistui lopulta vain muutama prototyyppi.
Ribuloosi-5-fosfaatti
Ribuloosi-5-fosfaatti (CHOP) on ribuloosisokerin ja fosforihapon esteri. Se on välituote eräissä biokemiallisesti tärkeissä aineenvaihduntareiteissä kuten pentoosifosfaattireitissä.
Ribuloosi-5-fosfaattia muodostuu pentoosifosfaattireitin ensimmäisen vaiheen eli hapettavan vaiheen viimeisessä reaktiossa 6-fosfoglukonaatista 6-fosfoglukonaattidehydrogenaasin katalysoimana. Seuraavassa vaiheessa yhdiste muunnetaan isomeerikseen riboosi-5-fosfaatiksi fosfopentoosi-isomeraasin katalysoimana tai epimeerikseen ksyluloosi-5-fosfaatiksi fosfopentoosiepimeraasin avulla.
Ribuloosi-5-fosfaattia muodostuu myös fotosynteesin pimeäreaktioissa eli Calvinin kierrossa riboosi-5-fosfaatista ja ksyluloosi-5-fosfaatista samojen entsyymien katalysoimana kuin pentoosifosfaattireitissä. Pimeäreaktioiden viimeisessä vaiheessa fosforibuloosikinaasi muuttaa yhdisteen ribuloosi-1,5-bisfosfaatiksi.
Riboosi-5-fosfaatti on myös arabinoosi-5-fosfaatin isomeeri ja näiden isomeerien muuntumista toisikseen katalysoi arabinoosi-5-fosfaatti-isomeraasi.
Joachim Ntahondereye
Joachim Ntahondereye (s. 8. toukokuuta 1953) on burundilainen roomalaiskatolinen piispa. Hän syntyi Camzaissa, kävi paikallisia kouluja ja jatkoi sitten opintojaan Tansaniassa ja Italiassa. Hän sai oppiarvon moraaliteologiassa Accademia Alfonsianasta. Hänet vihittiin 16. marraskuuta 1980 papiksi Ruyigin hiippakuntaan.
Ntahondereye sai 14. joulukuuta 2002 nimityksen Muyingan hiippakunnan piispaksi, ja piispaksi vihkiminen seurasi 1. maaliskuuta 2003. Pääkonsekraattorina toimi Simon Ntamwana, jota avustivat Joseph Nduhirubusa ja Roger Mpungu. Ntahondereye on myös toiminut seminaarin moraaliteologian professorina Gitegassa.
Erik Junnelius (1770–1831)
Erik (Pehrinpoika) Junnelius (1. tammikuuta 1770 Oulu – 29. marraskuuta 1831 Oulu) oli suomalainen raatimies, laivanvarustaja, kauppias ja merikapteeni.
Erik Junnelius syntyi Pehr Junneliuksen ja Marghareta (o.s. Jaakola) seitsenlapsiseen perheeseen. Hän oppi merenkulun taitoja isänsä opissa 14-vuotiaasta saakka ja teki matkoja etupäässä Itämeren ja Pohjanmeren satamiin.
Erik Junnelius valmistui ylioppilaaksi Turun akatemiasta 1787. Hän teki väitöskirjansa tervan väärennyksestä. Tervan väärennyksessä oli kyse siihen lisätyistä vieraista aineksista, kuten hiekka, vesi, sahanpurut, talvella jäädyttäminen ja niin edelleen. Väärentäminen heikensi tervan laatua ja polki hintoja. Junnelius lähti hyvin nuorena kauppa-alalle isänsä liikkeeseen. Isänsä kuoltua 1790 hän toimi kauppaliikkeen kuolinpesän johtajana. Erikin äiti Marghareta meni aviomiehen kuoleman jälkeen toisiin naimisiin 1792 kauppias Pehr Petreliuksen kanssa. Tällöin Erik siirtyi isäpuolen palvelukseen ja oli mukana toiminnassa vuoteen 1800 saakka. Saatuaan isäpuolensa opissa tarvittavan opinnäytteen hän sai kauppaporvarin oikeudet. Erik alkoi toimia itsenäisenä kauppiaana ja perusti tukkukauppaa harjoittavan yrityksen, joka oli keskittynyt tuonti- ja vientitoimintaan. Erik toimi 1831 lähtien myös Oulun merimieshuoneen asiamiehenä, sekä Oulun edustajana valtakunnallisesti.
Junnelius toimi Oulussa raatimiehenä ja oli yleisesti arvostusta nauttiva henkilö. Oulussa hänet tunnettiin kansan suussa nimellä ”Morbror Erik”. Junnelius sai laivuriporvarin oikeudet Oulussa 1828. Oulun kauppaseurassa toimiessaan hän sai vuonna 1819 vastuulleen keisari Aleksanteri I:n vierailun Oulussa. Hän hankki matkaa varten henkilöstön ja kaluston. Kapteeniksi hän valitsi Johan Junneliuksen, varapäälliköksi perämies Christian Svanljungin, 24 merimiestä ja kolme purjelaivaa.
Junnelius omisti Oulussa IV-korttelissa talon nro 75, jossa sijaitsi hänen konttorinsa. Hän oli Oulussa myös hyväntekijä. Junnelius lahjoitti suureen Oulun vuoden 1822 palon rahastoon sekä järjesti vapaaehtoistyönä kaupungin asioita valtakunnallisesti palon jälkeen. Hän kuoli naimattomana ja lapsettomana. Junnelius on haudattu sukuhautaan Oulun hautausmaan vanhalle puolelle.
Junneliuksen omistamat laivat:Junnelius toimi myös kapteenina kyseisillä laivoilla: Margareta 1799, Maria Christina 1796, Expedit 1800, Orion 1801, Diana 1806 ja Lilla Musa 1812. Junnelius oli osakkaana setänsä Iisak Niskan kanssa useissa laivoissa.
Roger Mpungu
Roger Mpungu (1924 – 6. joulukuuta 2007) oli burundilainen roomalaiskatolinen piispa. Hänet vihittiin papiksi 12. huhtikuuta 1955 ja nimitettiin Muyingan hiippakunnan piispaksi 6. maaliskuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat kardinaalit Agnelo Rossi ja Joseph-Albert Malula.
Mpungu erosi tehtävistään 1. heinäkuuta 1994.
Jean-Berchmans Nterere
Jean-Berchmans Nterere (1. syyskuuta 1942 – 5. toukokuuta 2001) oli burundilainen roomalaiskatolinen piispa. Hänet vihittiin papiksi 11. lokakuuta 1970 ja nimitettiin Muyingan hiippakunnan koadjuuttoripiispaksi 23. tammikuuta 1992. Piispaksi vihkiminen seurasi 10. toukokuuta. Pääkonsekraattorina toimi Roger Mpungu, jota avustivat Bernard Bududira ja Simon Ntamwana.
Ntererestä tuli 1. heinäkuuta 1994 Muyingan piispa, jona hän toimi kuolemaansa saakka.
Bernard Bududira
Bernard Bududira (elokuu 1934 – 19. marraskuuta 2005) oli burundilainen roomalaiskatolinen piispa. Hänet vihittiin papiksi Bururin hiippakuntaan 8. heinäkuuta 1963 ja nimitettiin Bururin piispaksi 17. syyskuuta 1973. Piispaksi vihkiminen seurasi 30. marraskuuta. Pääkonsekraattorina toimi André Makarakiza, jota avustivat Joseph Martin ja Stanislas Kaburungu.
Bududira johti hiippakuntaansa kuolemaansa saakka.
André Makarakiza
André Makarakiza M. Afr. (30. kesäkuuta 1919 – 17. huhtikuuta 2004) oli burundilainen roomalaiskatolinen arkkipiispa. Hänet vihittiin papiksi 16. elokuuta 1951 ja nimitettiin 21. elokuuta 1961 Ngozin hiippakunnan piispaksi. Piispaksi vihkiminen seurasi 8. joulukuuta 1961. Pääkonsekraattorina toimi Joseph Martin, jota avustivat Aloys Bigirumwami ja Michel Ntuyahaga.
Makarakiza sai 5. syyskuuta 1968 nimityksen Gitegan arkkipiispaksi, jona hän toimi, kunnes erosi 6. marraskuuta 1982. Hän osallistui Vatikaanin toiseen kirkolliskokoukseen.
Stanislas Kaburungu
Stanislas Kaburungu (s. 7. lokakuuta 1935) on burundilainen roomalaiskatolinen piispa. Hänet vihittiin papiksi Ngozin hiippakuntaan 3. syyskuuta 1961 ja nimitettiin saman hiippakunnan piispaksi 5. syyskuuta 1968. Piispaksi vihkiminen seurasi 25. tammikuuta 1969. Pääkonsekraattorina toimi André Makarakiza, jota avustivat Joseph Martin ja Nestor Bihonda.
Kaburungu erosi tehtävistään 14. joulukuuta 2002.
Sellee
Sellee (joskus "Sellö") on meren pinnan yläpuolelle maankohoamisen seurauksena muodostunut saari Alatornion edustalla nykyisessä Tornion kaupungissa. Asutusta siellä on ollut vuodesta 1660, ja se siirtyi kruunun omistukseen 1678. Vuosina 1795–1824 torniolaiset porvarit pitivät siellä maatiloja. Vuonna 1825 Sellee siirtyi Tornion kaupungin omistukseen. Nykyään saarella on Röyttän satama ja terästehdas.
Selleestä koilliseen sijaitsee Puuluodon kylä.
Venant Bacinoni
Venant Bacinoni (s. 20. helmikuuta 1940) on burundilainen roomalaiskatolinen piispa. Hänet vihittiin papiksi 20. huhtikuuta 1965 ja nimitettiin Bururin hiippakunnan piispaksi 25. kesäkuuta 2007. Piispaksi vihkiminen seurasi 8. syyskuuta. Pääkonsekraattorina toimi Evariste Ngoyagoye, jota avustivat Simon Ntamwana ja Jean Ntagwarara.
Ampumasuunnistus
Ampumasuunnistuskilpailu koostuu kolmesta osalajista, jotka ovat ammunta, kartanluku ja suunnistus. Kilpailijoiden välinen sijoitus ratkeaa kokonaisajan perusteella.
Ampumapaikalla kilpailijat ampuvat osumasta kaatuviin tauluihin sekä makuulta että pystystä. Jokainen ohilaukaus tuo kilpailijalle joko sakkoaikaa tai sakkokierroksia. Aseenaan kilpailijat käyttävät pienoiskivääriä tai ampumahiihtopienoiskivääriä. Nuorten sarjoissa aseena on ilmakivääri. Nuoret ampuvat ainoastaan makuulta. Kartanlukuosuudella kilpailijat merkitsevät kilpailukarttaansa neulanreiällä joko oman tai etäisyyspisteen paikan. Virheellisestä paikannuksesta kertyy sakkoaikaa. Suunnistusosuus on rastipisteineen ja reitteineen samanlainen kuin normaali suunnistus.
Suomessa ampumasuunnistuksen kansallisena lajiliittona toimii Suomen Sotilasurheiluliitto. Liitto huolehtii ampumasuunnistuksen Suomen mestaruuskilpailujen järjestämisestä sekä nimeää edustusjoukkueen lajin maailmanmestaruuskilpailuihin. Liiton jäsenseurat järjestävät kansallisia ja alueellisia ampumasuunistuskilpailuja.
Jean Ntagwarara
Jean Ntagwarara (s. 22. syyskuuta 1947) on burundilainen roomalaiskatolinen piispa. Hänet vihittiin papiksi 15. elokuuta 1976 ja nimitettiin Bubanzan hiippakunnan piispaksi 24. lokakuuta 1997. Hänet konsekroi piispaksi 14. helmikuuta 1998 Simon Ntamwanan ja Stanislas Kaburungun avustama Evariste Ngoyagoye.
Cabotin salmi
Cabotin salmi sijaitsee Kanadassa Newfoundlandin ja Cape Bretonin saaren välissä ja yhdistää St. Lawrencen lahden Atlantin valtamereen. Tämä 110 kilometriä leveä salmi on St. Lawrencen lahden salmista levein.
Salmi on nimetty löytöretkeilijä Giovanni Caboton mukaan.
Tämä strategisesti tärkeä vesitie on ollut tärkeä koko Kanadan ja Newfoundlandin historiassa. Salmen kautta kulkeva kansainvälisesti tärkeä laivareitti yhdstää Suuret järvet Atlanttiin.
Gervais Banshimiyubusa
Gervais Banshimiyubusa (s. 9. syyskuuta 1952) on burundilainen roomalaiskatolinen piispa. Hänet vihittiin papiksi 4. heinäkuuta 1981 ja nimitettiin Ngozin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 16. syyskuuta. Pääkonsekraattorina toimi Stanislas Kaburungu, jota avustivat Evariste Ngoyagoye ja Joseph Nduhirubusa.
Banshimiyubusasta tuli Ngozin piispa 14. joulukuuta 2002.
Monivärihapero
Monivärihapero ("Russula versicolor") on Suomessa ja Euroopassa yleinen haperolaji. Lakki on 2–6 senttimetriä leveä ja harmahtavan violetti. Se on myös usein keskeltä vihreä, ja siinä voi myös olla punaista, ruskeaa tai keltaista väriä. Sen tunnusmerkkeinä ovat helposti irtoava pintakelmu. Heltat ja jalka ovat kermanvaaleat. Heltat ovat tavallisesti kolo-
tai tasatyviset. Sieni on syötävä ja sen kirpeä maku lähtee ryöppäämällä. Haju on heikosti hedelmäinen. Monivärihapero kasvaa kangasmetsien reunoilla, lehtimetsissä ja metsäteiden varsilla. Se on koivun juurisieni.
Blaise Nzeyimana
Blaise Nzeyimana (s. 2. kesäkuuta 1954 Butare) on burundilainen roomalaiskatolinen piispa. Hänet vihittiin papiksi Gitegan arkkihiippakuntaan 25. heinäkuuta 1981 ja nimitettiin Ruyigin hiippakunnan piispaksi 30. lokakuuta 2010. Piispaksi vihkiminen seurasi 15. tammikuuta 2011. Pääkonsekraattorina toimi Simon Ntamwanan ja Evariste Ngoyagoyen avustama Joseph Nduhirubusa.
Bonaventure Nahimana
Bonaventure Nahimana (s. 3. kesäkuuta 1959) on burundilainen roomalaiskatolinen piispa. Hänet vihittiin papiksi Gitegan arkkihiippakuntaan 10. elokuuta 1986 ja nimitettiin Rutanan hiippakunnan piispaksi 17. tammikuuta 2009. Piispaksi vihkiminen seurasi 28. maaliskuuta. Pääkonsekraattorina toimi Simon Ntamwana, jota avustivat Joseph Nduhirubusa ja Venant Bacinoni.
William Aquin Carew
William Aquin Carew (23. lokakuuta 1922 St. John's, Newfoundland – 8. toukokuuta 2012) oli kanadalainen katolisen kirkon diplomaatti ja piispa. Hänet vihittiin papiksi 15. kesäkuuta 1947 ja nimitettiin Telden titulaariarkkipiispaksi sekä apostoliseksi nuntiukseksi Burundiin ja Ruandaan 27. marraskuuta 1969. Piispaksi vihkiminen seurasi 4. tammikuuta 1970. Pääkonsekraattorina toimi Ildebrando Antoniutti, jota avustivat Giovanni Benelli ja Sergio Pignedoli.
Carew nimitettiin 10. toukokuuta 1974 apostoliseksi pro-nuntiukseksi Kyprokselle sekä apostoliseksi delegaatiksi Jerusalemiin ja Palestiinaan. 30. elokuuta 1983 hänet siirrettiin apostoliseksi pro-nuntiukseksi Japaniin. Hän jäi eläkkeelle 11. marraskuuta 1997.
Synaptic
Synaptic on GTK+:lla toteutettu graafinen käyttöliittymä Debianin APT-ohjelmalle. Synapticia käytetään yleensä deb-paketteihin pohjautuvissa Linux-jakelupaketeissa, mutta sitä voidaan käyttää myös RPM-paketteja käyttävissä järjestelmissä.Sillä on myös seuraavat toiminnot vain Debianissa ja Ubuntussa:
Synapticin kehityksen rahoitti ohjelmistoyritys Conectiva, joka pyysi tuolloista työntekijäänsä Alfredo Kojimaa kirjoittamaan graafisen käyttöliittymän APT:lle jatkamalla apt-rpm-ohjelmiston kehitystä. Lopulta Synapticia käytettiin Conectivan asennusprosesseissa. Myös Gustavo Niemeyer kehitti Synapticia ollessaan töissä Conectivalla. Nykyään ohjelmaa ylläpitää Michael Vogt.
Kun Ubuntun sovellusvalikoima tuli saataville vuoden 2009 lokakuussa sen ilmoitettiin korvaavan Synapticin ja muita työkaluja määrittelemättömässä Ubuntun tulevassa versiossa. Ubuntu 11.10 Oneiric Ocelotin kehityksessä Synaptic on poistettu oletusasennuksesta.
Smolenskin rautatieasema
Smolenskin rautatieasema tai Smolenskin keskusrautatieasema () on Smolenskin kaupungissa Venäjän länsiosissa sijaitseva rautatieasema. Asema on Venäjän rautateiden tärkeä asema ja sijaitsee Moskovasta länteen Minskiin ja edelleen Varsovaan johtavan rautatien varrella. Aseman kautta liikennöi kymmeniä junia eri puolille Venäjää, Valko-Venäjää, Ukrainaa, Baltiaa ja Keski-Eurooppaa. Lisäksi ajetaan paikallis-/lähijunaliikennettä.
Rautatieasema sijaitsee maantieteellisesti vajaa kaksi kilometriä (2 km) Smolenskin hallinnollisen keskustan ja kremlin luoteispuolella, puoli kilometriä Dnepr-joesta pohjoiseen.
Hankalampi
Hankalampi on pieni soiden ympäröimä lampi Sonkajärven itäosassa lähellä Haajaistenjärveä. Lammen pohjoisrannalla on lintutorni. Lammella pesii muun muassa kurki, pikkulokki, laulujoutsen ja monia vesilintulajeja.
Silta (yritys)
Silta Oy on suomalainen palkka- ja henkilöstöhallinnon ulkoistamispalveluja myyvä yritys, jonka palveluksessa oli noin 270 henkilöä vuonna 2016. Yhtiön liikevaihto oli vuonna 2016 noin 19,4 miljoonaa euroa, ja sen toimitusjohtajana toimii Kati Paulin.
Silta kuuluu Administer konserniin, joka osti koko Sillan osakekannan kesäkuussa 2018, Sentica Partnersin hallinnoimilta rahastoilta ja muutamilta henkilöomistajilta. Administer on sähköisen taloushallinnon palveluntuottaja.
Vuonna 2000 Suomen valtio, Keskinäinen eläkevakuutusyhtiö Varma-Sampo (nyk. Keskinäinen työeläkevakuutusyhtiö Varma), Teollisuusvakuutus Oy (nyk. Sampo Oyj) ja Novo Group Oyj (nyk. CGI Suomi) päättivät perustaa henkilöstöhallinnon palveluita tuottavan yrityksen. Uusi yritys muodostettiin laajentamalla Varma-Sammon tytäryhtiön, eläkepalveluita tuottavan Eläkepalvelu Oy:n toimialaa liittämällä siihen toimintoja ja palveluja Novo Group Oyj:stä ja Valtiokonttorista. Silta Oy perustettiin vuonna 2001, ja se ryhtyi tuottamaan palkkahallintopalveluita yksityiselle ja julkiselle sektorille sekä eläkepalveluita yrityksille, eläkesäätiöille ja eläkekassoille. Perustamisen yhteydessä Siltaan siirtyi Eläkepalvelun täysin omistama henkilöstörahastopalveluita hoitanut Rahastopalvelu RP Oy ja henkilöstöriskien kartoituspalveluita hoitanut, Eläkepalvelun osittain omistama SV Benefic Oy.
Tammikuussa 2002 Silta hankki SV Beneficin täysin itselleen. Syyskuussa 2009 yhtiö hankki omistukseensa Pieksämäen kaupungin perustamasta Kuntalaskenta Oy:stä kymmenen prosenttia. Kaksi vuotta myöhemmin Silta kasvatti omistuksensa Kuntalaskenta Oy:ssä lähes puoleen, ostaen saman vuotena myös kolme muuta yhtiötä: suorahaku- ja rekrytointipalveluita tarjoavan Konsulttitoimisto Jaakko Lehto Oy:n, uudelleensijoituspalveluita tarjoavan Oy Promotive Ab:n ja HR-konsultointipalveluita tarjoavan JL Outsourcing Oy:n.
Silta Oy fuusioi tammikuussa 2010 täysin omistamansa tytäryhtiöt Rahastopalvelu RP Oy:n, Konsulttitoimisto Jaakko Lehto Oy:n, Oy Promotive Ab:n, Silta HRM Oy:n ja SV Benefic Oy:n. Kuntalaskenta Oy on edelleen Sillan osakkuusyhtiö 49,9 prosentin omistusosuudella.
Silta luopui rekrytointi, uudelleensijoitus, HR-vuokraus ja -konsultointitoiminnastaan huhtikuussa 2011. Eläke- ja henkilöstörahastopalvelut siirtyivät samoihin aikoihin Mandatum Lifelle. Silta Oy jatkaa liiketoimintaansa keskittyen palkka- ja taloushallinnonpalveluihin.
Sillan uudeksi omistajaksi tuli toukokuun 2012 lopulla pääomasijoitusyhtiö Sentica Partnersin hallinnoimat rahastot. Kesäkuussa 2018 Administer Oy ostaa koko Sillan osakekannan. Konsernin yhteenlaskettu liikevaihto on noin 50 miljoonaa euroa ja henkilömäärä lähemmäs 700.
Sillan palvelukeskukset sijaitsevat Turussa, Tampereella, Pieksamäellä, Helsingissä ja Tallinnassa.
Yleisurheilu kesäolympialaisissa 1912 – miesten kiekonheitto
Miesten kiekonheittoon Tukholman olympiakisoissa 1912 osallistui 41 heittäjää 15 eri maasta. Kilpailu käytiin 12. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomen Armas Taipale oli ainoa, joka pystyi parantamaan loppukierroksilla ja voitti olympiakultaa.
Anthony Bozza
Anthony Bozza (s. New Yorkissa) on kirjailija ja toimittaja, joka kirjoittaa Rolling Stone -lehteen. Hän on kirjoittanut kirjoja muusikoista, esimerkiksi Eminemistä ja AC/DC:stä. Hän on myös osallistunut esimerkiksi Slashin, INXSin ja Tommy Leen omaelämäkertojen kirjoittamiseen.
Ordoño III (León)
Ordoño III oli Leónin kuningas vuosina 951-956 isänsä Ramiro II:n jälkeen.
Ordoño III:n täytyi kamppailla kruununtavoittelijaa, velipuoltaan Sancho I:stä vastaan, jolla oli mahtavina liittolaisina Kastilian kreivi Fernán González ja Navarran kuningas García I. Ordoño kukisti vastustajansa ja onnistui menestyksekkäästi myös torjumaan muslimien hyökkäykset maahan voittamalla vuonna 955 nämä San Esteban de Gormazissa. 
Ordoño kuoli kuitenkin pian saatuaan aikaiseksi aselevon kalifi Abd ar-Rahman III:n kanssa ja ylimykset valitsivat kuninkaaksi hänen velipuolensa Sancho I:n (956-966), joka kuitenkin syrjäytettiin kreivi Fernán González johtamassa kapinassa, jolloin valtaan nousi Alfonso IV:n poika Ordoño IV (958-960), tunnettu lisänimellä Paha. Sancho I pakeni kalifin suojaan ja näin Cordoba pääsi vaikuttamaan Leonin asioihin ja nöyryyttämmän kristittyjä valtioita.
Ordoño nai vastustajansa Kastilian kreivi Fernán Gonzálezin tyttären Urracan. Avioliitosta syntyi kaksi lasta, mutta myöhemmin kuninkaaksi kruunatun Bermudo II:n (982-999) äiti oli mahdollisesti kreivi Pelayon tytär.
Miikka Paatelainen
Miikka Paatelainen (s. 15. kesäkuuta 1964) on suomalainen kitaristi.
Jo 1980-luvulla hän oli mukana yhtyeessä Pienet Miehet, joka teki kaksi albumia, "Pienet Miehet" (1989) ja "Painoton maa" (1991). Pienet Miehet palasi vuonna 2006 albumin "13 nuolta" myötä.
Nykyään häntä kuullaan monien yhtyeiden ja artistien keikoilla ja levyillä, esim. Fat Bullets, Marjo Leinonen & Viranomaiset, Maritta Kuula & Kevytnopat, Kerkko Koskinen, Markus Nordenstreng & The Latebirds sekä Scandinavian Music Group. Hän soittaa viimeksi mainitussa pedal steel -kitaralla, on tärkeä osa SMG:n nykyistä soundia ja vakituinen jäsen vuodesta 2008.
Muusikot kutsuvat Miikka Paatelaista yleisesti lempinimellä MacGyver.
Bermudo II (León)
Bermudo II (myös Vermudo II) oli Leónin kuningas vuosina 984-999 serkkunsa Ramiro III:n jälkeen.
Vuonna 982 Galician ylimykset nousivat kapinaan Ramiro III:ta vastaan ja tämän paettua vuonna 984 Astorgaan Ordoño III:n poika Bermudo II huudettiin kuninkaaksi. vakiinnuttaakseen valtansa Bermudo solmi rauhan visiiri Almanzorin kanssa, joka kuitenkin teki jatkuvia sotaretkiä Leonin alueelle ja myös muihin kristittyihin valtioihin.
Bermudon vaimo oli Kastilian kreivi Garcian tytär Elvira. Heidän poikansa oli Alfonso V.
Sancho I (León)
Sancho I oli Leónin kuningas vuosina 956-966 velipuolensa Ordoño III:n jälkeen. Sancho I sanoutui heti irti rauhasta kalifi Abd ar-Rahman III:n kanssa, jolloin tämä hyökkäsi maahan. Tämän seurauksena Leonin ylimykset Kastilian kreivi Fernán Gonzálezin johdolla hylkäsivät kuninkaansa ja valitsivat tilalle Ordoño IV:n (958-960). Sancho I pakeni silloin kalifin turviin ja pyysi tältä sotilaallista apua. Vuonna 960 hän palasi Leoniin suuren muslimiarmeijan saattamana ja nousi jälleen kuninkaaksi ja puolestaan Ordoño IV pakeni kalifin suojiin. Kun Sancho I kieltäytyi täyttämästä kalifille antamiaan lupauksia, ryhtyi tämä suunnittelamaan Ordoño IV:n asettamista takaisin valtaan. Ordoño kuoli kuitenkin cordobassa 962 ja suunnitelma raukesi.
Sancho I liittoutui Navarran kuninkaan, Barcelonan kreivin ja Kastilian kreivin kanssa vastustaakseen kalifia. Tähän kalifi vastasi lähettämällä joukkoja ryöstämään kyseisiä valtioita.
Sancho I kuoli myrkytykseen 966 ja kruunu siirtyi hänen viisivuotiaalle pojalleen Ramiro III:lle (966-984).
Atle Emanuel Wilho
Atle Emanuel Wilho (26. maaliskuuta 1857 Asikkala – 4. marraskuuta 1940 Helsinki) oli suomalainen runoilija.
3584 Aisha
3584 Aisha on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi N. G. Thomas vuonna 1981. Pikkuplaneetta sai nimensä löytäjänsä lapsenlapsen, Aisha Renee Thomasin, mukaan. Ennen nimeämistään tämä asteroidi tunnettiin tunnuksella 1981 TW. Aishan läpimitta on noin 25 kilometriä.
Ordoño IV (León)
Ordoño IV, lisänimeltään Paha, oli Leónin kuningas vuosina 958-960. Hän nousi kuninkaaksi Leonin ylimysten syrjäytettyä Sancho I:n. Sancho kuitenkin palasi valtaan kalifi Abd ar-Rahman III:n tuella vuonna 960 ja Ordoño IV:n oli paettava. Hän kuoli Cordobassa vuonna 962.
Ordoño IV:n isä oli Alfonso IV.
Aisha (täsmennyssivu)
Aisha voi tarkoittaa seuraavia:
Tyrskyahvenet
Tyrskyahvenet (Embiotocidae) on ahvenkaloihin kuuluva heimo. Heimon lajit ovat pääasiassa mereisiä ja niitä tavataan pohjoiselta Tyyneltämereltä.
Varhaisimmat tyrskyahventen heimoon kuuluvat fossiilit on ajoitettu eoseeni- ja plioseenikausille. Nykyään heimoon kuuluu 24 lajia 13 suvussa. Tyrskyahvenet ovat korkearuumiisia kaloja ja suurin laji "Rhacochilus toxotes" voi saavuttaa 45 cm:n pituuden. Heimon lajeille tyypillisiä piirteitä ovat selkäevän viereinen suomuista koostuva harjanne, haarautunut pyrstöevä ja pienehkö suu. Tyrskyahvenkoiraiden peräevä on pidentynyt.
Tyrskyahvenlajeista 20 elää Pohjois-Amerikan Tyynenmeren rannikolla ja 3 Japanista Koreaan ulottuvalla alueella. Kaikki paitsi Kalifornian hitaasti virtaavissa makeissa vesissä tavattava järvityrskyahven ("Hysterocarpus traskii") ovat mereisiä ja niitä tavataan läheltä rannikkoa koralliriutoilta, kivikkopohjilta, vesikasvillisuuden joukosta tai vuorovesilammikoista.
Tyrskyahventen ravinto koostuu pienistä selkärangattomista eläimistä. Heimon ainutlaatuinen piirre "Labroidei"-alalahkossa on se, että poikaset kehittyvät naaraan munasarjoissa ja naaras synnyttää eläviä poikasia ja esimerkiksi pikkutyrskyahvenkoiraat ("Micrometrus minimus") ovat sukukypsiä heti synnyttyään. Poikaset saavat happea ja ravintoa naaraan verenkierrosta.
Hugo T. Salonen
Hugo Tauno Salonen (28. toukokuuta 1882 Savonlinna – 23. maaliskuuta 1940 Ylihärmä) oli suomalainen filosofian tohtori, rehtori ja suomentaja.
Salonen toimi 1906–1907 Viitasaaren yhteiskoulun ja 1922–1926 Naantalin yhteiskoulun rehtorina.
Ramiro III
Ramiro III oli Leónin kuningas vuosina 966–984. Hän nousi kuninkaaksi viisivuotiaana isänsä Sancho I:n kuoltua myrkytykseen. Hallintoa hoiti hänen tätinsä Elvira Ramírez.
Leónissa puhkesi vuonna 982 sisällissota ja Ramiro III pakeni Astorgaan, missä hän kuoli vuonna 984, tai toisen lähteen mukaan 26. kesäkuuta 985. Valtaan nousi tällöin Bermudo II.
Esa Mäkijärvi
Esa Juhani Mäkijärvi (s. 1984 Kouvola) on suomalainen kirjailija ja toimittaja. Hän on julkaissut runokokoelmia, tietokirjoja ja romaanin.
Mäkijärvi pitää kahta blogia. Hänen tekstejään on ilmestynyt muun muassa "Demokraatissa", "Nuoressa Voimassa", "Kiiltomadossa", "KonsoliFINissa", "Parnassossa" ja "Pelaajassa".
Yleisurheilu kesäolympialaisissa 1912 – miesten molempien käsien kiekonheitto
Miesten molempien käsien kiekonheittoon Tukholman olympiakisoissa 1912 osallistui 20 heittäjää kuudesta eri maasta. Kilpailu käytiin 13. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomen Armas Taipale voitti tämänkin lajin normaalin kiekonheiton lisäksi saavuttaen tuplan.
Kehä (heraldiikka)
Kehä on heraldinen ohuesta viivasta muodostuva airutkuvion sukuinen tunnus, joka kiertää vaakunakilven sen myötäisesti mutta kuitenkin selvästi sen reunoista erossa. Jos viivoja kulkee kaksi rinnakkain, kuvio on kaksoiskehä.
Kehästä voi kasvaa myös heraldisia liljoja, jolloin kuvion nimi on liljakehä.
Yleisurheilu kesäolympialaisissa 1912 – miesten molempien käsien keihäänheitto
Miesten molempien käsien keihäänheittoon Tukholman olympiakisoissa 1912 osallistui 14 heittäjää neljästä eri maasta. Kilpailu käytiin 9. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomi saavutti kolmoisvoiton ja yhteisestä sopimuksesta kilpailijat jättivät finaalikierrokset heittämättä ja tyytyivät alkukilpailun mukaiseen järjestykseen.
Montreal (saari)
Montrealinsaari on noin 500 neliökilometrin suuruinen, Saint Lawrence- ja Ottawajoen yhtymäkohdassa sijaitseva tiheäänasuttu saari. Se on suurin saari Hochelagan saaristossa ja toiseksi suurin saari Saint Lawrence -joessa Anticostinsaaren jälkeen. Pituutta sillä on 48 kilometriä, leveyttä enimmillään 16 kilometriä ja rantaviivaa noin 120 kilometriä. Sitä rajaa pohjoisessa Rivière des Prairies ja etelässä Saint Lawrence -joki sekä siihen kuuluva Saint-Louis’n järvi. Saarella sijaitsee Montrealin suurkaupunkialue, jossa elää noin 1,8 miljoonaa ihmistä, suunnilleen neljäsosa koko Quebecin väestöstä.
Vladimir Trošin
Vladimir Konstantinovitš Trošin (15. toukokuuta 1926 Mihailovsk Neuvostoliitto – 25. helmikuuta 2008 Moskova Venäjä) oli venäläinen näyttelijä ja laulaja. Trošin esitti yli 2 000 laulua, jotka ilmestyivät yli 700 studio- ja konserttitallenteella. Hänen laulajanuransa Neuvostoliitossa ja Venäjällä kattoi reilut puolivuosisataa.
Trošin syntyi toukokuussa 1926 Mihailovskissa Sverdlovskin alueella, joka alkaa Uralvuoriston itäiseltä rinteeltä. Hän oli työläisperheen kymmenes lapsi. Nuori Trošin oli hyvin innostunut musiikista ja laulamisesta. Pian hän oppi soittamaan balalaikkaa ja harmonikkaa. Vuonna 1943 Trošin valittiin Moskovan teatterikouluun. Hän opiskeli näyttelemistä Maria Knebelin ja Vasili Toporkovin johdolla ja laulua Natalia Kuprijanovan valvonnassa. Trošin valmistui näyttelijäksi vuonna 1947.
Vuodesta 1947 vuoteen 1988 Trošin kuului Moskovan taiteellisen teatterin (MHAT) vakinaiseen näyttelijäkuntaan. Hän työskenteli kahden sukupolven ajan monien Venäjän arvostetuimpien näyttämötaiteilijoiden kanssa. Vuonna 1955 Trošin esiintyi narrin osassa William Shakespearen näytelmän "Loppiaisaatto" neuvostoliittolaisessa versiossa (Dvenadtsataja Notš). Näytelmässä Trošin lauloi yhdeksän säveltäjä Eduard Kolmanovskin sävellystä.
Vuonna 1956 Trošin sai säveltäjä Vasili Solovjov-Sedoilta tehtäväkseen kantaesittää Mihail Matusovskin tekstiin sävelletyn laulun Moskovan illat (Podmoskovnje vetšera). Trošinin tulkinta on sittemmin noussut legendaariseen maineeseen (The original vocal of Midnight in Moscow, Moscow Nights, Popular Russian Hits vol. 1 - Monitor 1990). Kappale nousi maailmanmaineeseen Moskovan nuorisofestivaaleilla 1957.
Vähitellen Trošin vaihtoi näyttelemisen musiikkiin ja hänestä tuli yksi Neuvostoliiton tunnetuimmista laulajista. Trošin sai laulaakseen useiden merkittävien säveltäjien töitä. S. Shelohonov mainitsee pienessä Trošinin elämäkerrassaan seuraavat säveltäjät: Vasili Solovjov-Sedoi, Aleksandra Pahmutova, Nikita Bogoslovski, Oskar Feltsman, Aleksandr Tsfasman, Mark Fradkin, Matvei Blanter ja Arno Babadzhanjan.
Trošinilla oli myös huomattava näyttelijäura Neuvosto-ajan ja Venäjän elokuvateollisuudessa sekä televisiossa.
Vladimir Trošin sai uransa aikana runsaasti julkista tunnustusta ja useita palkintoja ja arvonimiä. Hänelle myönnettiin valtion Stalin-palkinto vuonna 1950. Hänet nimitettiin Venäjän kansannäyttelijäksi vuonna 1984.
Trošin oli naimisissa tanssija Raisa Trošinan kanssa. Vladimir Trošin kuoli vuonna 2008 sydänkohtaukseen. Hänet on haudattu Trojekurovskojen kalmistoon Moskovassa.
Stanko Barać
Stanko Barać (s. 13. elokuuta 1986 Mostar) on kroatialainen koripalloilija, joka on viimeksi edustanut Olimpia Milanoa.
Barać aloitti koripallon HKK Širokin juniorijoukkueissa ja nousi kaudeksi 2004–2005 seuran edustusjoukkueeseen. Seuran paidassa hän voitti muun muassa Bosnian mestaruuden vuonna 2007. Samana vuonna Saski Baskonia osti Baraćin pelioikeudet, mutta hänet myytiin vuokralle Valenciaan. Kaudella 2008–2009 hän teki paluun joukkueeseen ja nousi myöhemmin Baskonian ykkössentteriksi Tiago Splitterin lähdön myötä. Kesällä 2011 Barać siirtyi turkkilaiseen Anadolu Efesiin kolmen vuoden sopimuksella.
Kaudella 2015–2016 Barać pelasi loppukauden kroatialaisessa KK Cedevitassa, josta hän siirtyi kauden päätyttyä italialaiseen Olimpia Milanoon.
Nestor Bihonda
Nestor Bihonda (1924 – 2. lokakuuta 1986) oli burundilainen roomalaiskatolinen piispa. Hänet vihittiin papiksi 8. marraskuuta 1953 ja nimitettiin Gitegan arkkihiippakunnan vihkipiispaksi sekä Simininan titulaaripiispaksi 6. toukokuuta 1965. Piispaksi vihkiminen seurasi 15. elokuuta. Pääkonsekraattorina toimi Émile André Jean-Marie Maury, jota avustivat Michel Ntuyahaga ja André Makarakiza.
Bihonda sai 5. syyskuuta 1968 nimityksen Muyingan piispaksi, jonka tehtäviä hän hoiti, kunnes erosi 25. maaliskuuta 1977. Hän osallistui Vatikaanin toiseen kirkolliskokoukseen.
Joachim Ruhuna
Joachim Ruhuna (27. lokakuuta 1933 – 9. syyskuuta 1996) oli burundilainen roomalaiskatolinen arkkipiispa. Hänet vihittiin papiksi 18. syyskuuta 1962 ja nimitettiin Ruyigin hiippakunnan piispaksi 13. huhtikuuta 1973. Piispaksi vihkiminen seurasi 25. heinäkuuta. Pääkonsekraattorina toimi André Makarakiza, jota avustivat Michel Ntuyahaga ja Stanislas Kaburungu.
Ruhuna sai 28. maaliskuuta 1980 nimityksen Gitegan arkkihiippakunnan koadjuuttoriarkkipiispaksi, ja 6. marraskuuta 1982 hänestä tuli sen arkkipiispa, jona hän toimi loppuelämänsä ajan. Hän kuului tutsivähemmistöön ja kuoli murhan uhrina.
Michel Ntuyahaga
Michel Ntuyahaga (joulukuu 1912 – 11. kesäkuuta 2002) oli burundilainen roomalaiskatolinen piispa. Hänet vihittiin papiksi 26. heinäkuuta 1941 ja nimitettiin Usumburan apostoliseksi vikaariksi sekä Alabandan titulaaripiispaksi 11. kesäkuuta 1959. Piispaksi vihkiminen seurasi 11. lokakuuta. Pääkonsekraattorina toimi Antoine-Hubert Grauls, jota avustivat Joseph Martin ja Aloys Bigirumwami.
10. marraskuuta 1959 Ntuyahaga sai nimityksen Usumburan piispaksi; 9. lokakuuta 1964 hiippakunnan nimi muuttui Bujumburaksi. Ntuyahaga osallistui Vatikaanin toiseen kirkolliskokoukseen. Hän jäi eläkkeelle 14. marraskuuta 1988.
Aloys Bigirumwami
Aloys Bigirumwami (22. joulukuuta 1904 – 3. kesäkuuta 1986) oli ruandalainen roomalaiskatolinen piispa. Hänet vihittiin papiksi 26. toukokuuta 1929 ja nimitettiin Nyundon apostoliseksi vikaariksi sekä Garrianan titulaaripiispaksi 14. helmikuuta 1952. Piispaksi vihkiminen seurasi 1. kesäkuuta. Pääkonsekraattorina toimi Laurent-François Déprimoz, jota avustivat Joseph Kiwánuka ja Laurean Rugambwa.
Bigirumwami sai 10. marraskuuta 1959 nimityksen perustetun Nyundon hiippakunnan piispaksi, jona hän toimi, kunnes erosi 17. joulukuuta 1973. Hän osallistui Vatikaanin toiseen kirkolliskokoukseen.
Alexis Habiyambere
Alexis Habiyambere (s. elokuu 1939) on ruandalainen roomalaiskatolinen piispa. Hän kuuluu jesuiittoihin. Hänet vihittiin papiksi 1. elokuuta 1976 ja nimitettiin Nyundon hiippakunnan piispaksi 2. tammikuuta 1997. Piispaksi vihkiminen seurasi 22. maaliskuuta. Pääkonsekraattorina toimi Wenceslas Kalibushi, jota avustivat Thaddée Ntihinyurwa ja Frédéric Rubwejanga.
(279588) 2011 ER3
(279588) 2011 ER (kirjoitetaan myös (279588) 2011 ER3) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin Spacewatch-ohjelmalla vuonna 2005. Koska 2011 ER absoluuttinen magnitudi (H) on 16,3, sen läpimitta on todennäköisesti välillä 1–3 kilometriä.
Thaddée Ntihinyurwa
Thaddée Ntihinyurwa (s. 25. syyskuuta 1942) on ruandalainen roomalaiskatolinen arkkipiispa. Hänet vihittiin papiksi 11. heinäkuuta 1971 ja nimitettiin Cyangugun hiippakunnan piispaksi 5. marraskuuta 1981. Piispaksi vihkiminen seurasi 24. tammikuuta 1982. Pääkonsekraattorina toimi Thomas A. White, jota avustivat Jean-Baptiste Gahamanyi ja Wenceslas Kalibushi.
Ntihinyurwa sai 9. maaliskuuta 1996 nimityksen Kigalin arkkipiispaksi.
Buried Alive by Love
Buried Alive by Love on HIM-yhtyeen toinen single levyltä "Love Metal". Kappaleen musiikkivideon on ohjannut Bam Margera ja videolla esiintyy Juliette Lewis. Video kuvattiin Los Angelesin Teatterissa. Sanat ja sävellyksen on tehnyt Ville Valo.
Frédéric Rubwejanga
Frédéric Rubwejanga (s. 1931) on ruandalainen roomalaiskatolinen piispa. Hänet vihittiin papiksi 20. syyskuuta 1959 ja nimitettiin Kibungon hiippakunnan piispaksi 30. maaliskuuta 1992. Piispaksi vihkiminen seurasi 5. heinäkuuta. Pääkonsekraattorina toimi Jozef Tomko, jota avustivat Vincent Nsengiyumva ja Joseph Sibomana.
Rubwejanga jäi eläkkeelle 28. elokuuta 2007.
Allobarbitaali
Allobarbitaali on barbituraatteihin kuuluva yhdiste, jota on käytetty antikonvulsanttina. Lääke soveltui siten epilepsian ja kouristuksien hoitoon. Allobarbitaalin käyttöön liittyy myös riskejä, jonka takia haitattomammat kipulääkkeet sekä kannabis ovat korvanneet sen muissa ahdistustaudeissa.
Allobarbitaali estää aivojen toimintaa, ja voi suuremmilla tai laajemmilla käytöillä aiheuttaa hengityspysähtymisen. Allobarbitaalia ei suositella käytettäväksi raskauden aikana, koska se voi imeytyä sikiöön.
Metkatinoni
Metkatinoni eli 2-(metyyliamino)-1-fenyylipropan-1-oni on katinonimolekyylien N-metyylijohdonnainen. Sitä käytetään stimulanttina.
Aineen subjektiivinen vaikutus on piristävämpi kuin katinonin, mutta heikompi kuin amfetamiinin tai metamfetamiinin.
Metkatinonia voidaan valmistaa efedriinistä tai pseudoefedriinistä, mutta myös esimerkiksi N-metyloimalla amfetamiinia ja edelleen saadusta metamfetamiinista hapetus-pelkistysreaktiolla metkatinoniksi. Samoin N-metyloimalla katinonia saadaan metkatinonia
Tryptamiini-4,5-dioni
Tryptamiini 4,5-dioni on tryptamiiniluokkaan kuuluva yhdiste, jota valmistetaan kemiallisesti tryptamiinista ja DMT:stä.
Tryptamiini-4,5-dionin kemiallinen kaava on CHNO, moolimassa 190,199 g/mol ja CAS-numero 108560-71-0.
Desomorfiini
Desomorfiini eli dihydrodesoksimorfiini on opiaattijohdannainen, joka on keksitty 1932 Yhdysvalloissa. Se on morfiinin johdannainen, jossa 6-hiilen hydroksyyliryhmä on poistettu ja 7,8-hiilien kaksoissidos tyydytetty. Aineen keksijä on Lyndon Frederick Small. Sitä on käytetty Sveitsissä valmistenimellä "Permonid".
Sillä on unettava ja kipua lievittävä vaikutus ja se on 8-10 kertaa morfiinia voimakkaampaa. Sen vaikutus on nopeampi ja rajumpi kuin heroiinilla, mutta kestää lyhyemmän aikaa.
Desomorfiinin valmistus alkaa α-klorokodidista, jota saadaan kodeiinin ja tionyylikloridin reaktiolla. Katalyyttisellä pelkistämisellä α-klorokodidi antaa dihydrodesoksikodeiinia, josta saadaan desomorfiinia demetylaatiolla. Kotivalmistajat käyttävät kodeiinin pelkistämiseen jodia ja punaista fosforia.
Krokodil on kotitekoisen desomorfiinin venäläinen nimitys. Nimi on muunnelma aineen esiasteesta α-klorokodidista. Ainetta esiintyi ensimmäistä kertaa Siperiassa ja Venäjän itäisissä osissa 2002 ja on sittemmin levinnyt kaikkialle Venäjän alueella ja naapurimaihin. Aineen käyttäjiä on arvion mukaan muutamasta sadasta tuhannesta miljoonaan. Desomorfiinin riippuvuuspotentiaali on erittäin korkea. Sitä valmistavat ja käyttävät sellaiset narkomaanit, joilla ei ole varaa ostaa heroiinia. Sitä valmistetaan apteekeista vapaasti saatavista käsikauppatavaroista kodeiinista ja jodista. Tarvittava punainen fosfori saadaan tavallisten tulitikkurasioiden raapaisupinnoista. Liuottimina voidaan käyttää bensiiniä, tinneriä tai suolahappoa. Aineet maksavat vain 500 ruplaa (noin 11 €). Grammasta kodeiinia saa tällä tavalla vajaassa tunnissa 500 mg desomorfiinia eli 80-160 annosta (á 3-6 mg). Yhden annoksen vaikutus kestää 2-3 tuntia. Prosessissa syntyy myrkyllisiä ja reaktiivisia sivutuotteita, ja lopputuloksena on desomorfiinia, jossa on joukossa epäpuhtauksina jodia, fosforia ja muita sivutuotteita, jotka ovat käyttäjälle tuhoisia.
Huumeen sisältämien epäpuhtauksien takia aiheutuu herkästi tulehduksia ja ihoon kuolioita. Kuolioiden takia amputaatiot ovat yleisin seuraus, kun luukudos - erityisesti alaleuka - alkaa hajota huumeeseen jääneen fosforin myrkyttämänä.
Syksyllä 2013 ilmoitettiin aineen levinneen USA:han, jossa se on aiheuttanut kuolemantapauksia. Ainetta on tavattu myös Suomessa.
Reunus
Reunus on jotakin kehystävä osa tai rakenne. Heraldinen reunus on ohuesta viivasta muodostuva airutkuvion sukuinen tunnus, joka kiertää vaakunakilpeä sen reunaa pitkin. Myös pienten yksittäisten tunnusten voidaan sanoa olevan kilvellä reunuksittain, jos niiden muodostama kuvio kiertää kilpeä reunuksen tavoin.
Don’t Stop Believin’ (täsmennyssivu)
”Don’t Stop Believin’” on Jorneyn kappale
Don’t Stop Believin’ voi Don’t Stop Believing viitata myös:
Don’t Stop
Don’t Stop voi viitata:
Marcel Honorat Léon Agboton
Marcel Honorat Léon Agboton (s. 16. tammikuuta 1941) on beniniläinen roomalaiskatolinen arkkipiispa. Hänet vihki papiksi Porto Novon hiippakuntaan paavi Paavali VI 6. tammikuuta 1966, ja hänet nimitettiin Kandin hiippakunnan piispaksi 19. joulukuuta 1994. Piispaksi vihkiminen seurasi 25. maaliskuuta 1995. Pääkonsekraattorina toimi Bernardin Gantin, jota avustivat Nestor Assogba ja Vincent Mensah.
Agboton sai nimityksen Porto Novon piispaksi 29. tammikuuta 2000 ja Cotonoun arkkipiispaksi 5. maaliskuuta 2005. Hän toimi jälkimmäisenä, kunnes erosi 21. elokuuta 2010.
Eugène Cyrille Houndékon
Eugène Cyrille Houndékon (s. 28. tammikuuta 1960 Cotonou) on beniniläinen roomalaiskatolinen piispa. Hänet vihittiin papiksi Cotonoun arkkihiippakuntaan 5. heinäkuuta 1986 ja nimitettiin Abomeyn hiippakunnan piispaksi 20. joulukuuta 2007. Piispaksi vihkiminen seurasi 3. helmikuuta 2008. Pääkonsekraattorina toimi Bernardin Gantin, jota avustivat Marcel Honorat Léon Agboton ja Lucien Monsi-Agboka.
Arvid
Arvid on pohjoismainen miehen etunimi. Nimi on yhdistelmä muinaisnorjalaisista kotkaa ja puuta tarkoittavista sanoista "arn" ja "viðr".
Suomessa nimi Arvid on 1900-luvun alusta vuoden 2009 loppuun mennessä annettu 9 438 miehelle. Nimestä on Suomessa käytössä myös muodot Arvi ja Arvo. Arvidin nimipäivä on suomen­ruotsalaisen kalenterin mukaan 31. elokuuta, joka suomenkielisen kalenterin mukaan on Arvin nimi­päivä.
Robert-Casimir Tonyui Messan Dosseh-Anyron
Robert-Casimir Tonyui Messan Dosseh-Anyron (13. lokakuuta 1925 Vogan – 15. huhtikuuta 2014) oli togolainen roomalaiskatolinen arkkipiispa. Hänet vihittiin papiksi Lomén hiippakuntaan 21. joulukuuta 1951 ja nimitettiin saman, silloin jo arkkihiippakunnan piispaksi 10. maaliskuuta 1962. Piispaksi vihkiminen seurasi 10. kesäkuuta. Pääkonsekraattorina toimi Julius August Döpfner, jota avustivat Joseph-Paul Strebler ja Bernardin Gantin.
Dosseh-Anyron osallistui Vatikaanin toiseen kirkolliskokoukseen. Hän erosi tehtävistään 13. helmikuuta 1992.
Georgi Poltavtšenko
Georgi Poltavtšenko () (s. 24. helmikuuta 1953 Baku, Azerbaidžanin SNT, Neuvostoliitto (nyk. Azerbaidžan)) on Pietarin kaupungin kuvernööri 1. syyskuuta 2011 alkaen. Poltavtšenko on entinen KGB-upseeri. Hän on presidentti Vladimir Putinin läheinen liittolainen.
Denis Komivi Amuzu-Dzakpah
Denis Komivi Amuzu-Dzakpah (s. 10. lokakuuta 1943) on togolainen roomalaiskatolinen arkkipiispa. Hänet vihki papiksi Lomén arkkihiippakuntaan Julius August Döpfner 22. toukokuuta 1972, ja hänet nimitettiin Lomén arkkipiispaksi 8. kesäkuuta 2007. Piispaksi vihkiminen seurasi 15. elokuuta. Pääkonsekraattorina toimi Christian Wiyghan Tumi, jota avustivat Robert-Casimir Tonyui Messan Dosseh-Anyron ja Philippe Fanoko Kossi Kpodzro.
Vincent Mensah
Vincent Mensah (19. heinäkuuta 1924 – 10. maaliskuuta 2010) oli beniniläinen roomalaiskatolinen piispa. Hän syntyi Cotonoussa ja sai pappisvihkimyksensä 21. joulukuuta 1952. Hänet nimitettiin Porto Novon hiippakunnan piispaksi 21. syyskuuta 1970. Piispaksi vihkiminen seurasi 19. joulukuuta. Pääkonsekraattorina toimi Paul Zoungrana, jota avustivat Robert-Casimir Tonyui Messan Dosseh-Anyron ja Bernardin Gantin.
Mensah jäi eläkkeelle 29. tammikuuta 2000.
NMS Grivița
NMS Grivița () oli Romanian kuninkaallisen laivaston tykkivene.
Alus tilattiin STT Triestestä Itävalta-Unkarista. Se valmistettiin 1880. Aluksen mitat olivat pituus 60,5, leveys 5,2 ja syväys 1,8 metriä. Sen aseistuksena oli kaksi 57 millimetrin (6 naulan) ja kaksi 37 millimetrin (1 naulan) tykkiä sekä kaksi konekivääriä. Aluksen miehistönä oli 30 miestä.
Alus palveli merikelpoisena koululaivana ja sen kohtalosta ei ole tietoa.
Antoine Ntalou
Antoine Ntalou (s. 28. huhtikuuta 1940) on kamerunilainen roomalaiskatolinen arkkipiispa. Hänet vihittiin papiksi 8. helmikuuta 1970 ja nimitettiin Yagouan hiippakunnan piispaksi 19. marraskuuta 1982. Piispaksi vihkiminen seurasi 13. maaliskuuta 1983. Pääkonsekraattorina toimi Donato Squicciarini, jota avustivat Christian Wiyghan Tumi ja André Wouking.
Ntalou siirtyi Garouan arkkipiispaksi saatuaan uuden nimityksen 23. tammikuuta 1992.
NMS Oltul
NMS Oltul () oli Romanian kuninkaallisen laivaston Oltul-luokan tykkivene.
Alus tilattiin Thames Ironworks and Shipbuilding Companyltä Lontoosta. Se valmistettiin 1888. Aluksen mitat olivat pituus 30,5, leveys 4,1 ja syväys 1,7 metriä. Sen aseistuksena oli yksi 57 millimetrin (6 naulan) ja yksi 37 millimetrin (1 naulan) tykki ja sen miehistönä oli 30 miestä.
Alus kuului Tonavan laivueeseen ja sen kohtalosta ei ole tietoa.
NMS Siretul
NMS Siretul () oli Romanian kuninkaallisen laivaston Oltul-luokan tykkivene.
Alus tilattiin Thames Ironworks and Shipbuilding Companyltä Lontoosta. Se valmistettiin 1888. Aluksen mitat olivat pituus 30,5, leveys 4,1 ja syväys 1,7 metriä. Sen aseistuksena oli yksi 57 millimetrin (6 naulan) ja yksi 37 millimetrin (1 naulan) tykki ja sen miehistönä oli 30 miestä.
Alus kuului Tonavan laivueeseen ja sen kohtalosta ei ole tietoa.
NMS Bistrița
NMS Bistrița () oli Romanian kuninkaallisen laivaston Oltul-luokan tykkivene.
Alus tilattiin Thames Ironworks and Shipbuilding Companyltä Lontoosta. Se valmistettiin 1888. Aluksen mitat olivat pituus 30,5, leveys 4,1 ja syväys 1,7 metriä. Sen aseistuksena oli yksi 57 millimetrin (6 naulan) ja yksi 37 millimetrin (1 naulan) tykki ja sen miehistönä oli 30 miestä.
Alus kuului Tonavan laivueeseen ja sen kohtalosta ei ole tietoa.
Emmanuel Bushu
Emmanuel Bushu (s. 31. heinäkuuta 1944) on kamerunilainen roomalaiskatolinen piispa. Hänet vihittiin papiksi 7. tammikuuta 1973 ja nimitettiin Yagouan hiippakunnan piispaksi 17. joulukuuta 1992. Piispaksi vihkiminen seurasi 25. maaliskuuta 1993. Pääkonsekraattorina toimi Santos Abril y Castelló, jota avustivat Antoine Ntalou ja Cornelius Fontem Esua.
Bushu sai 30. marraskuuta 2006 nimityksen Buéan piispaksi, jonka virkaan hänet asetettiin 30. tammikuuta 2007.
Paini kesäolympialaisissa 1912 – kreikkalais-roomalaisen painin 60 kg
Kreikkalais-roomalaisen painin sarjaan 60 kg Tukholman olympiakisoissa 1912 osallistui 38 painijaa kolmestatoista maasta. Kilpailusta putosi kärsittyään kaksi tappiota. Kilpailut käytiin 6. -15. heinäkuuta.
Ruotsin Bruno Åkesson ei saapunut painimaan kolmannelle kierrokselle.
V=Voitto, H=Häviö. Vl=Voitto luovutuksella -=luovutus yms. L=Lepovuoro
Cornelius Fontem Esua
Cornelius Fontem Esua (s. 2. heinäkuuta 1943) on kamerunilainen roomalaiskatolinen arkkipiispa. Hänet vihittiin papiksi 29. joulukuuta 1971 ja nimitettiin Kumbon hiippakunnan piispaksi 10. syyskuuta 1982. Piispaksi vihkiminen seurasi 8. joulukuuta. Pääkonsekraattorina toimi Donato Squicciarini, jota avustivat Paul Mbiybe Verdzekov ja Pius Suh Awa.
Esua sai 7. joulukuuta 2004 nimityksen Bamendan arkkihiippakunnan koadjuuttoriarkkipiispaksi, ja hänestä tuli sen arkkipiispa 23. tammikuuta 2006.
Pius Suh Awa
Pius Suh Awa (4. toukokuuta 1930 Bamenda – 9. helmikuuta 2014) oli kamerunilainen roomalaiskatolinen piispa. Hänet vihittiin papiksi 21. joulukuuta 1961 ja nimitettiin Buéan hiippakunnan koadjuuttoripiispaksi sekä Auzegeran titulaaripiispaksi 20. helmikuuta 1971. Piispaksi vihkiminen seurasi 30. toukokuuta. Pääkonsekraattorina toimi Julius Joseph Willem Peeters, jota avustivat Paul Mbiybe Verdzekov ja Pierre-Célestin Nkou.
Awasta tuli Buéan piispa 29. tammikuuta 1973. Hän jäi eläkkeelle 30. marraskuuta 2006.
NMS Rahova
NMS Rahova () oli Romanian kuninkaallisen laivaston Rahova-luokan tykkivene.
Alus tilattiin Thames Ironworks and Shipbuilding Companyltä Lontoosta. Se valmistettiin 1882. Sen aseistuksena oli yksi 37 millimetrin (1 naulan) tykki ja yksi konekivääri.
Alus kuului Tonavan laivueeseen ja sen kohtalosta ei ole tietoa.
NMS Smardan
NMS Smardan () oli Romanian kuninkaallisen laivaston Rahova-luokan tykkivene.
Alus tilattiin Thames Ironworks and Shipbuilding Companyltä Lontoosta. Se valmistettiin 1882. Sen aseistuksena oli yksi 37 millimetrin (1 naulan) tykki ja yksi konekivääri.
Alus kuului Tonavan laivueeseen ja sen kohtalosta ei ole tietoa.
NMS Opanezul
NMS Opanezul () oli Romanian kuninkaallisen laivaston Rahova-luokan tykkivene.
Alus tilattiin Thames Ironworks and Shipbuilding Companyltä Lontoosta. Se valmistettiin 1882. Sen aseistuksena oli yksi 37 millimetrin (1 naulan) tykki ja yksi konekivääri.
Alus kuului Tonavan laivueeseen ja sen kohtalosta ei ole tietoa.
George Nkuo
George Nkuo (s. 27. helmikuuta 1953) on kamerunilainen roomalaiskatolinen piispa. Hänet vihki papiksi Buéan hiippakuntaan Pius Suh Awa 26. huhtikuuta 1981. Hän sai 8. heinäkuuta 2006 nimityksen Kumbon hiippakunnan piispaksi. Piispaksi vihkiminen seurasi 8. syyskuuta. Pääkonsekraattorina toimi Christian Wiyghan Tumi, jota avustivat Cornelius Fontem Esua ja Simon-Victor Tonyé Bakot.
NMS Naluca (1888)
NMS Naluca () oli Romanian kuninkaallisen laivaston Naluca-luokan torpedovene.
Alus tilattiin Le Havresta Ranskasta ja se laskettiin vesille 1888.
Aluksen kaksi yhden naulan tykkiä vaihdettiin 1907 yhteen konekivääriin.
Piero Pioppo
Piero Pioppo (s. 29. syyskuuta 1960 Savona) on italialainen arkkipiispa ja katolisen kirkon diplomaatti. Hänet vihki papiksi Acquin hiippakuntaan Livio Maritano 29. kesäkuuta 1985. Hänet nimitettiin 25. tammikuuta 2010 Torcellon titulaariarkkipiispaksi sekä apostoliseksi nuntiukseksi Kameruniin ja Päiväntasaajan Guineaan.
Tarcisio Bertone konsekroi Pioppon piispaksi Pier Giorgio Micchiardin ja Nestorius Timanywan avustamana 18. maaliskuuta 2010.